El Govern de Gandia aprova en el ple la construcció del Dipòsit pluvial del Clot de la Mota
28 juliol 2020

## El Govern de Gandia aprova en el ple la construcció del Dipòsit pluvial del Clot de la Mota28 juliol 2020Última actualització: 01 setembre 2021

![](../gestion/img/dfa8bf857b9445d090ad649c70776b951783b32a5710093f6d0c1860c9f031ae.jpg)  
  

**. Així ho ha manifestat el govern local amb 14 vots a favor (10 PSPV i 4 Compromís Més Gandia) i 10 abstencions (9 PP i 1 C’s Gandia).**

**. La Corporació també ha aprovat la construcció del Dipòsit pluvial del Clot de la Mota de la platja de Gandia amb un pressupost de 7.000.000 d’euros i ha sol·licitat adherir-se a** **l’Aliança Europea per a la Reconstrucció Verda (_Green Recovery_) que treballa per una recuperació económica post-Covid sostenible.**

**Gandia, 27 de juliol de 2020.-** El saló de plenaris de l'Ajuntament de Gandia ha celebrat aquest matí la sessió ordinària del mes de juliol amb l'aprovació en el ple ha estat l'aprovació de la construcció del Dipòsit pluvial del Clot de la Mota de la platja de Gandia per unanimitat dels grups municipals.  
  
Sobre aquest document, estableix entre altres condicions l'autorització de l'Ajuntament per al concert de l'entitat Actuacions Ambientals Integrals (AAI) perquè aquesta sol·licite un crèdit per al finançament de les actuacions ambientals, pressupostades en 7.000.000 d'euros i un termini de finalització de les obres de 96 mesos des de la firma de l'acord.  
  
Un altre assumpte destacat en l'ordre del dia ha estat la declaració institucional del govern local per la qual sol·licita a l'Executiu l'adopció de mesures a escala nacional per a reforçar la sanitat pública en un context marcat per l'emergència de la Covid-19 que ha demostrat que la salut és l'eix fonamental per a preservar el desenvolupament i el funcionament de la societat.  
  
L'objectiu d'aquest manifest, que ha estat aprovat per 14 vots a favor (10 PSPV i 4 Compromís Més Gandia) i 10 abstencions (9 PP i 1 C's Gandia), és el de reconéixer el treball intens dels i les professionals del sector sanitari des que va començar la pandèmia, i el d'instar al Govern de l'Estat a implementar les mesures polítiques necessàries per a reforçar aquest sector que revela "la imperiosa necessitat de comptar amb un sistema de salut pública amb les millors garanties possibles per a reafirmar el dret a la sanitat universal en qualsevol circumstància" i per a garantir el benestar de la ciutadania.  
  
D'altra banda, els 24 membres presents de la Corporació hi han sol·licitat a l'Executiu l'adhesió de l'Ajuntament de Gandia a l'Aliança Europea per a la Reconstrucció Verda (Green Recovery) orientada a una recuperació econòmica sostenible post-Covid que es fonamente en polítiques que estimulen el creixement basat en la digitalització, la descarbonització i la resiliència.  
  
L'ordre del dia també ha estat marcat per altres assumptes com la sol·licitud de la Corporació al Consell per a donar suport al camp agrícola del territori valencià i per a dotar-lo dels recursos necessaris destinats a modernitzar-lo, instant al mateix temps al Govern de l'Estat perquè defense la labor d'aquest sector a Europa. El document s'ha aprovat amb 16 vots a favor (11 PSPV, 4 Compromís més Gandia Unida i 1 C's Gandia) i 9 abstencions del PP.  
  
Per últim, el govern local també ha aprovat per unanimitat comunicar al Govern la necessitat de modificar el pla de gestió per a la conservació dels recursos pesquers demersals al Mediterrani. Aquesta norma aprovada el 18 de maig pel Ministeri d'Agricultura, Pesca i Alimentació, i motivada per un reglament de la Unió Europea, s'entén com insuficient per gran part de les organitzacions pesqueres del nostre estat perquè no reflecteix "la situació actual del sector".